Kanska verður tú tann næsti starvslesandi á einum av føroysku sendistovunum ella heima í Føroyum í einum av stjórnarráðunum? Í starvslestrinum fært tú innlit í politisku skipanina og hvussu almenna fyrisitingin virkar. Tú kanst eisini fáa kunnleika um ávíst málsøki í sambandi við lestraruppgávu. Ljóðar hetta áhugavert, kanst tú søkja um at sleppa í starvsvenjing á Løgmansskrivstovuni ella í einum av stjórnarráðunum í eitt lestrarhálvár. Stundar hugur tín longri út í heim, kanst tú eisini gerast starvslesandi á sendistovum Føroya í Brússel, Keypmannahavn, London ella Reykjavík. Fyri at søkja skalt tú lesa á lærdum háskúla og tað er ein fyrimunur at hava lokið grundútbúgving á bachelor-stigi. Starvslesturin kann, um tín útbúgvingarstovnur góðtekur tað, eisini gerast partur av útbúgving tíni.